फारस के मंत्री की भी दो कुंवारी बेटियां थीं| बड़ी का नाम शहरजाद और छोटी का नाम दुनियाजाद था| शहरजाद अपनी बहन तथा सहेलियों के मुकाबले में अधिक तीक्ष्ण बुद्धि की थी| वह जो भी बात सुनती या किसी पुस्तक में पढ़ती, उसे कभी नहीं भूलती थी| उसे बहुत प्राचीन मनीषियों की सूक्तियां और कविताएं जुबानी याद थीं| वह स्वयं भी गद्य एवं पद्य रचना में निपुण थी| इन सारे गुणों के अतिरिक्त उसमें अव्दितीय सौंदर्य भी था| एक दिन उसने अपने पिता से कहा, “अब्बा हुजूर! मैं आपसे एक निवेदन करना चाहती हूं और आपको मेरी बात माननी ही पड़ेगी|”